Οφηλία (όνομα)

Οφηλία είναι ελληνικό γυναικείο κύριο όνομα (βαφτιστικό όνομα).
Ετυμολογία του ονόματος
Το όνομα φαίνεται ότι δημιουργήθηκε ως Ofelia το 15ο αιώνα από τον Ναπολιτάνο ποιητή Τζάκοπο Σαννατσάρο (Jacopo Sannazaro, 1457–1530) για το χαρακτήρα του ποιητικού του έργου Αρκαδία (Arcadia, 1480–1504), πιθανότατα από την αρχαιοελληνική λέξη ὄφελος, ως θηλυκός τύπος του αρχαιοελληνικού ονόματος Ὀφέλας. (Βλ. τον θαλασσοπόρο Οφέλα.) Έτσι, κατά το Online Etymology Dictionary  το Οφηλία προέρχεται από το ὄφελος «βοήθεια, πλεονέκτημα, όφελος», από την πρωτοϊνδοευρωπαϊκή ρίζα *obhel- «βοηθώ, ωφελώ».«Ophelia», Online Etymology Dictionary  (Σύμφωνα με το Λεξικό της Ελληνικής Γλώσσας του Γ. Μπαμπινιώτη, στην ίδια λεξικολογική οικογένεια ανήκει και η λέξη ὀ-φείλω, αν η σύνδεση με το μυκηναϊκό o-pe-ro «χρέος, έλλειμμα» είναι έγκυρη.)Γεώργιος Μπαμπινιώτης, Λεξικό της Ελληνικής Γλώσσας, Κέντρο Λεξικολογίας, Αθήνα, δεύτερη έκδοση, ανατύπωση, 2005 Επομένως το όνομα θα σήμαινε «αυτή που βοηθά». Το όνομα είναι γνωστό από τον Άμλετ του Σαίξπηρ (μάλιστα πολλές φορές η δημιουργία του αποδίδεται στον Άγγλο Βάρδο). Παρά το τραγικό τέλος της σαιξπηρικής Οφηλίας, το όνομα αγαπήθηκε και είναι σε χρήση από τον 19ο αιώνα.J. Madison Davis, A. Daniel Frankforter, The Shakespeare Name Dictionary, Routledge, 2004, σ. 681 ISBN 0-203-67712-9 (Adobe e-Reader Format).

Ονομαστική εορτή
Στις 3 Φεβρουαρίου, ημέρα μνήμης για την Καθολική Εκκλησία της Δανέζας μάρτυρος αγίας Οφηλίας.Ofelia, Santi, beati e testimoni

Το όνομα Οφηλία σε άλλες γλώσσες
αγγλικά: Ophelia
βουλγαρικά: Офелия
γαλλικά: Ophélie (Οφελί)
γερμανικά: Ophelia
ιαπωνικά: オフィーリア (Οφῑ́ρια)
ισπανικά: Ofelia (Οφέλια)
ιταλικά: Ofelia (Οφέλια)
καταλανικά: Ofèlia
ουγγρικά: Ofélia
πολωνέζικα: Ofelia (Οφέλια)
πορτογαλικά: Ofélia (Οφέλια)
ρουμανικά: Ofelia
ρωσικά: Офелия (Όφελι)
σουηδικά: Ofelia
σλοβένικα: Ofelija

 Παραπομπές 

Εξωτερικοί σύνδεσμοι

Κατηγορία:Γυναικεία ελληνικά ονόματα
Κατηγορία:Νεότερα ονόματα
Κατηγορία:Ονόματα ιταλικής προέλευσης
Κατηγορία:Ονόματα αγγλικής προέλευσης
Κατηγορία:Ονόματα από τη λογοτεχνία
Κατηγορία:Αρχαία ελληνικά ονόματα